wickkiey/tamil-wikipedia-chunked huggingface dataset:
# தூத்துக்குடி சதிவழக்கு

## விடுதலைத் திருநாள் கூட்டம்

வங்கத்தின் தீவிரவாதத் தலைவர்களில் ஒருவரான விபின்சந்திரபால், அலிப்பூர் சதிவழக்கில் அரவிந்தருக்கு எதிராகச் சாட்சிசொல்ல மறுத்து ஆறுமாதசிறை தண்டனை விதிக்கப்பட்டார். அவர் விடுதலையாகும் 1908 மார்ச் 9 ம் தேதியை நாடெங்கும் விடுதலை தினமாகக் கொண்டாடுவதென்று தேசபக்தர்கள் தீர்மானித்தனர். நெல்லை மாவட்டத்திலும் சிதம்பரனார் அதற்கான ஏற்பாடுகளைச் செய்து வந்தார். இதை அறிந்த அரசு அதிகாரிகள் மார்ச் 9ம் தேதியன்று தூத்துக்குடியில் ஊர்வலமோ பொதுக்கூட்டமோ நடத்தக் கூடாது என்று தடை விதித்தனர். ஆனால், திருநெல்வேலியில் அதே நாளில் கூட்டத்தை நடத்த ஏற்பாடு செய்தார். மாவட்ட ஆட்சியர் விஞ்ச்துரை நெல்லையிலும் தடையுத்தரவை விதித்தார்.  
ஆனால், சிதம்பரனாரும் சிவாவும் தடையுத்தரவை மீறி மார்ச் 9 ஆம் தேதியன்று விபின் சந்திரபாலின் விடுதலைத் திருநாள் கூட்டத்தை சிறப்பாக நடத்தினர். பல்லாயிரக்கணக்கான மக்கள் பங்கு பெற்ற ஊர்வலம் ஒன்றும் நடந்தது.
# தூத்துக்குடி சதிவழக்கு

## மறைமுகமான புறக்கணிப்பு

பிரித்தானிய அரசுக்கு ஆதரவளிக்கும் இந்தியர்களுக்கு வீட்டு வேலைக்கு ஆள் கிடைக்கவில்லை. சவரம் செய்வதற்கு சவரத்தொழிலாளி மறுத்தார். சலவைத் தொழிலாளி சலவை செய்ய மறுத்து ஒதுங்கினார். இப்படி யாருமே சொல்லாமல் மக்களே ஒரு மறைமுகமான ஒத்துழையாமை இயக்கத்தைத் துவக்கி நடத்தி வந்தனர். மக்கள் எழுச்சியைக் கண்டு அஞ்சிய அரசாங்கம் சிதம்பரனாரையும், சிவாவையும் எப்படியாவது கைது செய்தே தீரவேண்டும் என்று முடிவு செய்தது.  
தூத்துக்குடியில் வைத்துக் கைது செய்தால் மக்கள் கலகம் செய்வார்கள் என்று அஞ்சிய மாவட்ட கலெக்டர் விஞ்ச்துரை, உடனே தம்மைச் சந்திக்குமாறு, வ. உ. .சி., சுப்பிரமணிய சிவா ஆகியோருக்கு அழைப்பு விடுத்தார். சிதம்பரனாரும், சுப்பிரமணிய சிவாவும் 1908 மார்ச் 12-ஆம் தேதியன்று திருநெல்வேலிக்குச் சென்று ஆட்சியர் விஞ்ச் துரையைச் சந்தித்தனர். அப்போது அவருக்கும் சிதம்பரனாருக்கும் கடும் வாக்குவாதம் ஏற்பட்டது.
# தூத்துக்குடி சதிவழக்கு

## கைது நடவடிக்கை

சிதம்பரனாரும் சிவாவும் நெல்லை மாவட்டத்தை விட்டு உடனே வெளியேறச் சம்மதிக்கவேண்டும்; அரசியல் கிளர்ச்சிகளில் ஈடுபடுவதில்லை என்று நன்னடத்தை ஜாமீன் தரவேண்டும் என்று விஞ்ச் ஆணவத்தோடு உத்தரவிட்டார். அதற்கு மறுத்துவிட்டு எழுந்தார் சிதம்பரனார். ஆனால் ஆட்சியர் முன்னிலையிலேயே சிதம்பரனாரும், சிவாவும் கைது செய்யப்பட்டனர். சிதம்பரனாரின் வீட்டையும் தூத்துக்குடியில் போலீசார் சோதனையிட்டு சில கடிதங்களைக் கைப்பற்றினர்.  
சிதம்பரனாரும், சிவாவும் கைது செய்யப்பட்ட செய்தி திருநெல்வேலி நகரில் காட்டுத்தீ போல் பரவியது
நெல்லை மக்கள் கொதித்தெழுந்தனர். மறுநாளான மார்ச் 13ம் தேதியன்று கடைகள் அனைத்தும்
அடைக்கப்பட்டன. மாணவர்கள் பள்ளிக்கும் கல்லூரிக்கும் செல்லாமல் தலைவர்களை விடுதலை செய்யக்கோரி ஊர்வலம் புறப்பட்டனர்  
தேசபக்தர்களின் கோபம் அளவு கடந்தது. திருநெல்வேலி இந்துக்கல்லூரி மாணவர்கள் கடுங்கோபத்தோடு வகுப்புக்களை விட்டு வெளியேறி வீதியில் புகுந்து முழக்கமிட்டவாறே ஊர்வலமாகச் சென்றனர். சிவாவையும், சிதம்பரனாரையும் அடைத்து வைத்துள்ள பாளையங்கோட்டை சிறைச்சாலையை உடைத்து நொறுக்கி விட்டு
அவர்களை மீட்டுவருவோம்' என்று இளைஞர் கூட்டம் ஒன்று கிளம்பியது. கிராம நிர்வாக அலுவலகம், சார்பதிவாளர் அலுவலகம், நகரசபை எண்ணெய்க் கிடங்கு ஆகியவற்றைத் தாக்கி ஒரு கும்பல் நெருப்பிட்டது மக்களின் ஆவேசமும், ஆர்ப்பாட்டமும்அளவு கடந்தன.  
காவலர்கள் நிலைமையைச் சமாளிக்க முடியாமல் தடுமாறினார்கள். தலைமைக் காவலர் குருநாத ஐயர் என்பவர் தேசபக்தர்களோடு சேர்ந்து கொண்டு தலைவர்களை விடுதலை செய் என்று முழக்கமிட்டார். அதனால் பின்னர் வேலையை இழந்தார்.
# தூத்துக்குடி சதிவழக்கு

## ஆஷ் துரை

துணை ஆட்சியராக இருந்த ஆஷ்துரை என்பவன் அப்போது பெரும் காவலர் படையோடு களத்தில் இறங்கினான். வீதியில் கூடியமக்களை கண் மண் தெரியாமல் தடியடி செய்து கலைந்தோட வைத்தான். கலைய மறுத்த மக்கள் மீது துப்பாக்கிச் சூடு நடத்தப்பட்டது. இதில் 4 பேர் மரணமடைந்தனர். துப்பாக்கிச் சூட்டில் உயிரிழந்த நால்வரின் பிணங்களும் அன்று மாலை வரை சாலையோரத்திலேயே கிடந்தன. அவற்றை அப்புறப்படுத்தக்கூட ஆஷ்துரை அனுமதிக்கவில்லை. அதனைப் பார்த்தாவது கலகம் செய்கிறவர்களுக்கு புத்தி வரட்டும் என்று கொக்கரித்தான். மறுநாள் தூத்துக்குடிக்கும், தச்சநல்லூருக்கும் கலகம் பரவியது. தொடர்ந்து 4 நாட்கள் வரை கலவரம் நீடித்தது. இதனால் பாதுகாப்புப் படையை வரவழைத்து கலவரத்தை
அடக்கினர். கலவரம் நடந்த பகுதி மக்களே பாதுகாப்புப்படையின் செலவை ஈடுகட்ட வேண்டும் என்று கூறி தண்டத் தீர்வையும் விதித்தான் ஆஷ்.  
தூத்துக்குடியில் வசித்து வந்த ஆங்கிலேயர்கள் இரவு நேரங்களில் தங்கப் பயந்து, தூத்துக்குடிக்கு அருகில் உள்ள முயல் தீவுக்கு படகில் சென்று தங்கிவிட்டு பகலில் மட்டும் நகருக்குள் தக்க பாதுகாப்போடு வந்து போயினர்.
# தூத்துக்குடி சதிவழக்கு

## பாரதியார் கண்டனம்

சிதம்பரனாரும், சிவாவும் கைது செய்யப்பட்டதை அறிந்த பாரதியார் சென்னையிலிருந்து திருநெல்வேலிக்கு வந்து அவர்களைப் பார்த்துவிட்டுச் சென்று, `இந்தியா' பத்திரிகையில் காரசாரமாகக் கட்டுரை எழுதினார்.
திருநெல்வேலி, தூத்துக்குடி, தச்சநல்லூர் கலவரங்களில் ஈடுபட்டவர்கள் என்று கூறி சுமார் நூறு பேரைக்
கைது செய்து காவலில் வைத்து சித்திரவதை செய்ய ஆஷ் ஏற்பாடு செய்தான். அடக்குமுறை கட்டவிழ்த்து விடப்பட்டு அனைவர் மீதும் வழக்குத்தொடரப்பட்டு, பல்வேறு தண்டனைகளும் வழங்கப்பட்டன.
# தூத்துக்குடி சதிவழக்கு

## விசாரணை

வ.உ. சிதம்பரனார், சுப்பிரமணியசிவா ஆகியோர் மீது தொடரப்பட்ட தூத்துக்குடி சதிவழக்கு திருநெல்வேலி துணை அமர்வு நீதிமன்றத்தின் சிறப்பு நீதிபதி ஏ. எம். பின்ஹே என்பவர் முன்னிலையில் 1908 மார்ச் மாதம் 28-ஆம் தேதியன்று விசாரணைக்கு வந்தது.
# தூத்துக்குடி சதிவழக்கு

## குற்றச்சாட்டு

1908 ஆம் ஆண்டு பிப்ரவரி மாதம் 23, 26, ஆம் தேதிகளிலும், மார்ச் 1, 3 தேதிகளிலும் சிதம்பரனார் தூத்துக்குடி, திருநெல்வேலி ஆகிய இடங்களில் பேசிய பேச்சுக்கள் அரசாங்கத்திற்கு எதிரானவை என்றும், இந்திய மக்களை பிரித்தானிய மக்களுக்கும் மன்னர் பிரானுக்கும்எதிராகத் தூண்டிவிட்டு போர் புரிய ஆயத்தம் செய்யக் கூடியவை என்றும், அரசாங்கத்திற்கு எதிரான பேச்சாளரும் கலகக்காரருமான சுப்பிரமணிய
சிவாவுக்கு தங்கும் இடமும், உணவும் அளித்துக் காப்பாற்றி இந்தியன் பீனல்கோடு 155-ஏ பிரிவுப்படி சிதம்பரனார் குற்றம் செய்திருக்கிறார் என்றும், சிதம்பரனாரும் சிவாவும் சேர்ந்து பிரித்தானிய ஆட்சிக்கு எதிராகச் சதி செய்தார்கள் என்றும் குற்றம் சாட்டினர். சுப்பிரமணிய சிவாவின் மீதும் அரசாங்கத்திற்கு எதிரான சொற்பொழிவுக்காகத் தனிக்குற்றப் பத்திரிகையை தாக்கல் செய்தனர்.
# தூத்துக்குடி சதிவழக்கு

## பாரதியார் சாட்சியம்

வழக்கு விசாரணை சுமார் இரண்டு மாதகாலம் நடந்தது. சிதம்பரனாருக்காகவும், சுப்பிரமணிய சிவாவுக்காகவும் துவக்கத்தில் தஞ்சை என். கே. ராமசாமி ஐயரும் பின்னர் சடகோபாச்சாரியாரும் வாதாடினர். அரசுத் தரப்பில் பாரிஸ்டர் ரிச்பண்ட் என்பவர் வழக்காடினார். ஏராளமான சாட்சிகள் விசாரிக்கப்பட்டனர். சிதம்பரனார் தரப்பில் மகாகவி பாரதியார் நீதிமன்றத்துக்கு வந்து சாட்சியம் அளித்தார். பாரதியார் நீதிமன்றத்தின் படியேறியது அதுதான் முதலும் கடைசியுமாகும். வழக்கு விசாரணை முடிந்து 1908 ஜுலை மாதம் 7 ஆம் தேதியன்று நீதிபதி பின்ஹே தீர்ப்புக் கூறினார்.
# தூத்துக்குடி சதிவழக்கு

## தீர்ப்பு

"அரசாங்கத்திற்கு எதிரான குற்றத்திற்கு ஓர் ஆயுள் தண்டனையும் சிவாவுக்கு உதவிய குற்றத்திற்கு மற்றுமோர் ஆயுள் தண்டனையுமாக மொத்தம் 40 ஆண்டு தீவாந்திர சிட்சை தண்டனை வழங்கி, இரண்டையும் அடுத்தடுத்து அனுபவிக்க வேண்டும்" என்று நீதிபதி பின்ஹே தீர்ப்பளித்தார். சுப்பிரமணிய சிவாவுக்கு 10 ஆண்டு சிறைத்தண்டனை விதிக்கப்பட்டது.
# தூத்துக்குடி சதிவழக்கு

## கண்டனங்கள்

வ.உ. சிதம்பரனாரின் சாதாரண மேடைப் பேச்சுக்கு இரண்டு ஆயுள் தண்டனைகள் அதையும் அந்தமான் சிறையில் அனுபவிக்க வேண்டும். அடுத்தடுத்து அனுபவிக்க வேண்டும்(40 ஆண்டுகள்) என்ற நிபந்தனைகள் விதிக்கப்பட்டது. சிதம்பரனாருக்கு விதிக்கப்பட்ட கடுமையான தண்டனையைக் கேள்விப்பட்டு தேச மக்களும், தலைவர்களும் கொதித்து எழுந்தனர். நாடெங்கும் கண்டனக் கூட்டங்களும், கண்டனத் தீர்மானங்களும்
போடப்பட்டன.
சுதேசமித்திரன், ஸ்டேட்ஸ்மேன், வங்காளி ஆகிய இந்திய இதழ்களும் பிரித்தானிய இதழ்களும் கண்டனத் தலையங்கங்களை எழுதின. அநியாயத் தீர்ப்பு எனக் கண்டித்தனர். இங்கிலாந்து அமைச்சரவையில் இந்தியாவிற்கான மந்திரியாக இருந்த லார்டு மோர்லி என்பவரே இந்தத் தண்டனையைக் கேட்டு அதிர்ச்சியடைந்து, "ஒரேயொரு சொற்பொழிவுக்காக 40 ஆண்டுகள் சிறைத் தண்டனையா? இது என்ன நீதி? " என்று இந்திய வைசிராயான லார்டு மிண்டோவுக்கு ஒரு கண்டனக் கடிதத்தை எழுதினார்.
# தூத்துக்குடி சதிவழக்கு

## உயர்நீதிமன்ற மேல் முறையீடு

பின்ஹேவின் தீர்ப்பை எதிர்த்து சிதம்பரனார், சிவா ஆகியோர் சார்பில் சென்னை உயர்நீதிமன்றத்தில் மேல் முறையீடு செய்யப்பட்டது. அதன் மீதான விசாரணை 1908 அக்டோபர் 13-ல் முதன்மை நீதிபதி. ஆர்னால்ட் ரைட், நீதிபதி மன்றோ ஆகியோர் முன்னிலையில் விசாரணைக்கு வந்தது சிதம்பரனாருக்காக வழக்கறிஞர்கள்
சடகோபாச்சாரியார், நரசிம்மாச்சாரியார் ஆகியோர் வாதாடினர். உயர்நீதி மன்றம் குற்றங்கள் அனைத்தையும் சிதம்பரனாரும், சுப்பிரமணிய சிவாவும் செய்திருக்கின்றனர் என்பதை உறுதிப்படுத்தினாலும், தண்டனைக் காலத்தை 6 ஆண்டு, 3 ஆண்டு என்று குறைத்து, இரண்டையும் ஏக காலத்தில், அதாவது 9 ஆண்டுகள்
அனுபவித்தால் போதும் என்று தீர்ப்பளித்தது. ஆனால், அதிலும் நிறைவடையாத சிதம்பரனாரின் நண்பர்கள், பிரிவி கவுன்சிலுக்கு மேல் முறையீடு செய்தனர். பிரிவி கவுன்சிலும் 6 ஆண்டு தண்டனையை உறுதிப்படுத்திற்று. ஆனால், அதை அந்தமான் சிறையில் அனுபவிக்க வேண்டும் என்று இருந்ததை மாற்றி, உள்நாட்டு சிறையில் கழித்தால் போதும் என்று தீர்ப்பளித்தது.  
- கோமல் அன்பரசன், தூத்துக்குடி சதி வழக்கு (கொலை, கொலையாம் ..காரணமாம்..) , விகடன் பிரசுரம்
- சிவலை இளமதி, *விடுதலைப் போரில் தமிழகச் சதிவழக்குகள்* (விடுதலை வேள்வியில் தமிழகம் பக் 526), மனிதம் பதிப்பகம்.
- ஜே. பால்பாஸ்கர், *புகழ்மிக்க விசாரணைகள்*
- தீராத பக்கங்கள்
# தென்னர்

**தென்னர்** எனப்படுவோர் தென்னாட்டு மக்கள்.  
தென்னாடு என்பது தமிழகத்தின் தெற்குப் பகுதியாக அமைந்துள்ள பாண்டிய நாடு. இத்தென்னாட்டை பாண்டியர் காப்பதால் தங்களை தென்புலங் காவலர் எனக் கூறிக்கொண்டனர். இந்த தென்னாட்டை ஆண்ட பாண்டியர்களில் ஒருவனான தலையாலங்கானத்துச் செருவென்ற நெடுஞ்செழியன் ‘தென்னர் கோமான்’ எனப் போற்றப்பட்டுள்ளான். கோமகன் என்னும் சொல் 'கோமான்' என மருவியுள்ளது.
# தென்னர்

## இவற்றையும் காண்க

- சங்க கால நாட்டுமக்கள்
# விச்சியர்

**விச்சியர்** விச்சிநாட்டு மக்கள்.  
விச்சிமலையைச் சூழ்ந்த நாடு விச்சிநாடு.  
விச்சிமலை இக்காலத்தில் பச்சைமலை என வழங்கப்படுகிறது.  
விச்சியரின் தலைவன் விச்சிக்கோ.  
இவன் தம்பி இளவிச்சிக்கோ.  
இளஞ்சேரல் இரும்பொறை விச்சிக்கோவை வீழ்த்தினான்.
# விச்சியர்

## இவற்றையும் காண்க

- சங்க கால நாட்டுமக்கள்
# தீக்கல்

நிறத்திலுள்ள தீக்கல் வரிகளைக் காணலாம்.]]
கில் ஓணான்டாகா சுண்ணப்பாறைகளிலிருந்து பெறப்பட்ட தீக்கல் முடிச்சு. (3.8 செமீ அகலம்)]]
, லாங் மெல்ஃபோர்டில் காணப்படும் தீக்கல் கோபுரம்.]]
வரலாற்றில் முதலாவதாக பதிப்பிக்கப்பட்ட படிமம். இந்தக் கைக்கோடாரி ஆயுதமாகப் பயன்படுத்தப்பட வில்லை; இறந்த பெரும் பாலூட்டிகளின் சடலத்திலிருந்து இறைச்சி வெட்ட ஒரு கருவியாகப் பயன்படுத்தப்பட்டது.]]  
**தீக்கல்** (Flint) அல்லது **சிக்கிமுக்கிக் கல்**, சிலிக்காவினால் ஆன ஒருவகை படிவுப் பாறை ஆகும். தீக்கல்லானது கடினமான, படிகவடிவு வெளித்தெரியாத (cryptocrystalline) கனிம படிகக்கல்லின் (mineral quartz) படிவு வடிவமாகும். இது ஒருவகையானக் கல்லாக வகைப்படுத்தப்படுகிறது. தீக்கற்கள் படிவுப்பாறைகளில் சுண்ணக்கட்டிகள், சுண்ணப்பாறைகளென முண்டுகளாகவும், திணிவுகளாகவும் காணப்படுகின்றன.  
வெப்ப மண்டல கடலின் கண்டத் திட்டுகளில் அமைந்துள்ள பிந்தைய கிரட்டேசியசுக் கால பாறைகளான சுண்ணக்கட்டிகளில் பட்டைகளாகத் தீக்கற்கள் கிடைக்கின்றன.  
கடலரிப்பால் சுண்ணக்கல் தேயும்போது கடினமான தீக்கல் முடிச்சுகள் கூழாங்கல்லாக தட்டைக்கல் கடற்கரைகளில் காணப்படுகின்றன. இந்தக் கற்கள் பின்னர் பிரிதொரு பாறையாக ஒன்று சேரவும் கூடும். இவ்வாறு இரண்டாம் முறைப் படிவுப் பாறையாக இவை உருவாகின்றன.
# தீக்கல்

## காட்சிக் கூடம்

<></>
# தீக்கல்

## மேலும் பார்க்க

- தீக்கல் இயக்கம்
# முதியர்

**முதியர்** என்போர் சங்க காலக் குடிமக்கள். முதுமலைக் காட்டுப் பகுதியில் வாழ்ந்தமையால் இவர்கள் முதியர் எனப்பட்டனர்.  
பல்யானைச் செல்கெழு குட்டுவன் இவர்களோடு நட்புறவு கொண்டு, அவர்களுக்குத் தன் நாட்டின் ஒரு பகுதியைப் பங்கிட்டுத் தந்து ஆளச் செய்தான்.  
ஆண்டால் மூத்தவரை முதியவர் என்கிறோம். அறிவில் மூத்த பெரியவர்களைத் திருவள்ளுவர் முதுவர் என்கிறார். ஆண்டில் மூத்தவரையும் இளையவரையும் குறிக்க ‘உறுவர்’. ‘சிறுவர்’ என்னும் சொற்கள் சங்க காலத்தில் வழக்கத்தில் இருந்தன.  
சிறுவர், இளையர், முதியர் என்னும் சொற்களையும் பருவ நிலைகளைக் குறிக்கச் சங்க கால நூல்கள் பயன்படுத்தியுள்ளன.
# முதியர்

## இவற்றையும் காண்க

- சங்க கால நாட்டுமக்கள்
# விக்கிப்பீடியா:புரூவ் இட்

**ProveIt!** (**புரூவ் இட்**) - விக்கிப்பீடியா கட்டுரைகளில் மேற்கோள்களைச் சேர்க்கப் பயன்படும் ஒரு மேம்படுத்தப்பட்ட கருவி.
# விக்கிப்பீடியா:புரூவ் இட்

## புரூவிட்(ProveIt) என்றால் என்ன?

**ProveIt** அல்லது **புரூவிட்** என்பது, விக்கிப்பீடியா திட்டத்தில் பயனர்கள் பயன்படுத்தும் நிரலியாகும். இது உசாத்துணை, குறிப்புகள், மேற்கோள்கள் போன்றவற்றை கட்டுரையுடன் இலகுவாக இணைக்க உதவும் கருவியாகும்.  
இதனுடைய திட்டப்பக்கத்தினை பார்க்க: http://proveit.cc.gatech.edu/, இதனுடைய செயல்பாட்டினை **நேரடியாக** பார்வையிட http://proveit.cc.gatech.edu/demo.  
பங்களிப்பாளர்கள் வரவேற்கப்படுகின்றனர். உங்களுக்கு உதவி தேவைப்பட்டால், தொடர்புகொள்க தினேஷ்குமார் பொன்னுசாமி.
# விக்கிப்பீடியா:புரூவ் இட்

## எவ்வாறு நிறுவுவது?

### தமிழ் விக்கிப்பீடியா

1. முதலில் உங்களுடைய கணக்கில் புகுபதிகை செய்யவும்.
1. உங்களுடைய விருப்பத்தேர்வு பக்கத்தில் உள்ள தொகுப்புதவிக் கருவிகளுக்குச் செல்லவும்.
1. அங்குள்ள ProveIt! (புரூவ் இட்) - விக்கிப்பீடியா கட்டுரைகளில் மேற்கோள்களைச் சேர்க்கப் பயன்படும் ஒரு மேம்படுத்தப்பட்ட கருவி என்பதை தேர்வு செய்யவும்.
1. பிறகு பக்கத்தின் கீழுள்ள சேமி பொத்தானை அழுத்தவும்.  
முடிந்தது! வெற்றிகரமாக நீங்கள் புரூவ் இட் கருவியை உங்களுடைய பயனர் பக்கத்தோடு இணைத்துவிட்டீர்கள், நீங்கள் இனி இக்கருவையினை பயன்படுத்தத் தொடங்கலாம். ஏதேனும் ஒரு பக்கத்தில் நீங்கள் இப்போது தொகு பொத்தானை சொடுக்கவும். பிறகு புரூவ் இட் கருவியில் உள்ள "மேற்கோள்கள்" அல்லது "ஒரு மேற்கோளைச் சேர்க்கவும்" பொத்தானை சொடுக்கினால் புரூவ் இட் கருவி பெரிதாக்கப்படும்.
# விக்கிப்பீடியா:புரூவ் இட்

## உதவிகளும் பிணக்குகளும்

புரூவிட் உதவிகளுக்கு, பார்க்க http://proveit.cc.gatech.edu/users/guide மற்றும் http://proveit.cc.gatech.edu/users/tutorials.  
உங்களுக்கு ஏதேனும் பிணக்கு ஏற்பட்டாலோ அல்லது ஏதேனும் வழு உருவாகினாலோ இவ்விணைப்பை தொடர்பு கொள்க - http://proveit.cc.gatech.edu/users/bugreport அல்லது இப்பயனரின் பேச்சு பக்கத்தினை தொடர்பு கொள்ளவும். புரூவ் இட் பயனர் பக்கம். உங்களுடைய பின்னூட்டங்களையும் இங்கு தெரிவிக்கலாம்.
# விக்கிப்பீடியா:புரூவ் இட்

## பயன்களும் சிறப்பம்சங்களும்

### இலகுவாக மேற்கோள்களை உருவாக்க, தொகுக்க மற்றும் பார்க்க

#### அதிகமாக பயன்படுத்தப்படும் முறையினை பின்தொடருங்கள்

- விக்கிப்பீடியாவில் அதிகமாக பயன்படுத்தப்படும் முறையான, Cite உள்ளிட்டவைகளை பயன்படுத்துங்கள்.
- இன்னும் குறிப்பிட்டு சொல்ல வேண்டுமானால், புரூவ் இட்டானது, பெரும்பாலான Citation Style என்னும் குறிப்புகளை இணைக்கும் வார்ப்புருக்களை உள்ளடக்கியது.
- இது அனைத்து வகையான உசாத்துணைகளை உள்ளீடு செய்ய உதவுகிறது, ஏற்கனவே உள்ளவற்றை பார்க்கவும், தொகுக்கவும் கூட வழிவகை செய்கிறது.
# விக்கிப்பீடியா:புரூவ் இட்

## பயன்களும் சிறப்பம்சங்களும்

### இலகுவாக மேற்கோள்களை உருவாக்க, தொகுக்க மற்றும் பார்க்க

#### தேவையான சமயம் மட்டும்

- தொகுத்தல் பணியின் போது மட்டுமே, இது தெரியும். படிக்கும் போது இக்கருவி தெரியாது.
- ஒரு சொடுக்கில் இக்கருவியை காட்டவோ, மறைக்கவோ முடியும்.
# விக்கிப்பீடியா:புரூவ் இட்

## பயன்களும் சிறப்பம்சங்களும்

### இலகுவாக மேற்கோள்களை உருவாக்க, தொகுக்க மற்றும் பார்க்க

#### உடனடியாக உசாத்துணைகளை கண்டறியலாம்

- அக்கட்டுரையில் அல்லது அப்பகுதியில் உள்ள அனைத்து குறிப்புகள், மேற்கோள்கள், உசாத்துணைகள் அனைத்தும் ஒரே பட்டியலில் காட்டப்படும்
- உசாத்துணைகளின் தலைப்பு மற்றும் சின்னங்களை இலகுவாக பார்க்க முடியும்
- ஒரு உசாத்துணையின் மீது சொடுக்குதலின் மூலமாக இவ்விணைப்பை தொகுத்தல் பெட்டியில் பார்வையிட முடியும்.
# விக்கிப்பீடியா:புரூவ் இட்

## பயன்களும் சிறப்பம்சங்களும்

### இலகுவாக மேற்கோள்களை உருவாக்க, தொகுக்க மற்றும் பார்க்க

#### வாக்கிய அமைப்புகளை நினைவில் வைத்துக்கொள்ள தேவையில்லை

- உசாத்துணைகளை சேர்க்கவும், தொகுக்கவும் காட்சி இடைமுகப்பு உள்ளது
- விருப்பமானவை மற்றும் கட்டாயமானவைகளை காட்டுகின்றது
- புலங்களை ஒரே சொடுக்கில் சேர்க்கவும் நீக்கவும் வழிவகை செய்கிறது
# விக்கிப்பீடியா:புரூவ் இட்

## பயன்களும் சிறப்பம்சங்களும்

### இலகுவாக மேற்கோள்களை உருவாக்க, தொகுக்க மற்றும் பார்க்க

#### பல்வேறு மேற்கோள்கள் இணைத்தல்

- காட்சி இடைமுகப்பு இருப்பதால், பல்வேறு மேற்கோள்கள்களை ஒரே தலைப்பில் இணைத்தல் பணி வெகு எளிதாகிறது
- மேற்கோள்களினை எங்கு வேண்டுமானாலும் ஒரே சொடுக்கில் இணைக்கமுடிகிறது
# விக்கிப்பீடியா:புரூவ் இட்

## பயன்களும் சிறப்பம்சங்களும்

### இலகுவாக மேற்கோள்களை உருவாக்க, தொகுக்க மற்றும் பார்க்க

#### சரியான மேற்கோள்கள்

- நேர்த்தியான, சரியான நிரலிகளை உருவாக்குகிறது
- தொடர்பிழந்த அல்லது செயல்பாடற்ற இணைப்புகளை சிவப்பு நிறத்தில் காட்டுகிறது  
<hr />
# விக்கிப்பீடியா:புரூவ் இட்

## பயன்களும் சிறப்பம்சங்களும்

### இலகுவாக நிறுவ, புதுப்பிக்க மற்றும் பயன்படுத்த புரூவ் இட்

#### கட்டற்ற திறல்மூல நிரலி

- விக்கிப்பீடியாவைப் போன்றது
- கட்டற்ற சேவை
- திறல்மூல சமூகத்தால் தொடர்ந்து மேம்படுத்தப்படும் கருவி -- நீங்களும் மேம்படுத்தலாம்
- உரிமங்கள்: குனூ – 2 உரிமத்தின் கீழ் வெளியடப்பட்டுள்ளது, விக்கிப்பீடியாவின் கிரியேட்டிவ் காமன்சு – 3.0 (CC-BY-SA-3.0), மற்றும் விக்கிப்பீடியா க்னூ கட்டற்ற ஆவண உரிமம் (GFDL).
# விக்கிப்பீடியா:புரூவ் இட்

## பயன்களும் சிறப்பம்சங்களும்

### இலகுவாக நிறுவ, புதுப்பிக்க மற்றும் பயன்படுத்த புரூவ் இட்

#### விரைவு நிறுவல்

- உங்களுடைய விருப்பத்தேர்வில், புரூவ் இட் (ProveIt) கருவியை செயல்படுத்துங்கள்! (மேலே பார்க்க)
# விக்கிப்பீடியா:புரூவ் இட்

## பயன்களும் சிறப்பம்சங்களும்

### இலகுவாக நிறுவ, புதுப்பிக்க மற்றும் பயன்படுத்த புரூவ் இட்

#### இயங்குதளமும் உலாவிகளும்

- அனைத்து உலாவிகளும்: இன்டர்நெட் எக்சுபுளோரர், பயர்பாக்சு, கூகிள் குரோம், சபாரி, ஒப்பேரா, இன்னும் பல...
- உங்களுடைய பயனர் கணக்குடன் இணைக்கப்பட்டுள்ளதால், கணினி பாகுபாடின்றி நீங்கள் உங்கள் விக்கிப்பீடியா கணக்கில் புகுபதிகை செய்தவுடன் இதனை பயன்படுத்தலாம் -- மறுபடியும் நிறுவத்தேவையில்லை
# விக்கிப்பீடியா:புரூவ் இட்

## பயன்களும் சிறப்பம்சங்களும்

### இலகுவாக நிறுவ, புதுப்பிக்க மற்றும் பயன்படுத்த புரூவ் இட்

#### புதுப்பித்தல் தானியங்கி

- புதித்தல், வழுக்களை சரிசெய்தல் போன்றவை தானாகவே நடைபெறும்! -- நீங்கள் எதுவும் செய்யத்தேவை இல்லை
# விக்கிப்பீடியா:புரூவ் இட்

## பயனர் பெட்டிகள்

நீங்கள் இக்கருவியை பயன்படுத்துவது குறித்து மற்றவர்களுக்கு தெரிவிக்க விரும்பினால், பின் வரும் பயனர் பெட்டியை உங்கள் பயனர் பக்கத்துடன் இணைக்கலாம்.  
இதனை இணைக்க, இவ்வடைப்புக் குறிகளுக்குள் Prove_IT என்று தட்டச்சு செய்யவும்.
# விக்கிப்பீடியா:புரூவ் இட்

## குழு

புரூவ் இட்டானது ஜோர்ஜியா தொழில்நுட்பப் பல்கலைக்கழகத்தில் உள்ள குர்ட் லூதர் (MaxVeers), மேத்தீவ் (Superm401), டெர்ரிஸ் ஜான்சன், மற்றும் ஏமி புருக்மன் உள்ளிட்ட விக்கிப்பீடியர்களால் உருவாக்கப்பட்ட கருவியாகும். இது கட்டற்ற திரல்மூல திட்டமாதலால், பங்களிக்க விருப்பமுள்ள அனைவரையும் இத்திட்டம் வரவேற்கிறது. இதனைத் துவங்க புரூவ் இட்டின் நகலான இதிலிருந்து ஆரம்பிக்கலாம். http://code.google.com/p/proveit-js/source/clones இதற்கு எவ்வித கட்டுப்பாடும் இல்லை. நீங்கள் ஏதேனும் மாற்றம் செய்திருந்து அதனை ஆதார மூலத்துடன் (main version) இணைக்க விரும்பினால் அல்லது வழுக்களை புகாரளிக்க மேற்கூரிய ஏதேனும் ஒரு பயனர் பேச்சு பக்கத்தில் தெரிவிக்கவும்.  
அடிப்படை குழுவுடன், இன்ன பிறரும் இக்கருவி உருவாக்கத்தில் பங்கெடுத்துள்ளனர், அவை:  
- மொழிபெயர்ப்பாளர்கள்
- ஓல்லி(Finnish)
- மீடியாவிக்கி, wikibits.js உள்ளிட்டவை.
- விக்கிப்பீடியா, jQueryயின் பதிப்பு.
- மார்க் ஜேம்சின் பட்டுச் சின்னங்கள், கிரியேட்டிவ் காமன்சு – 3.0 உரிமம்.
- jQuery UI, loaded via Google Libraries API.
- Public domain code from QuirksMode, by Peter-Paul Koch, particularly a modified version of his findPos function.
- textSelection API from Usability Initiative's plugins.combined.js.
- Cross-browser split, by Steven Levithan, used under the MIT license.
# இருவழியொக்கும் எண்

**இருவழியொக்கும் எண்** (*Palindromic Number*) என்பது எந்தத் திசையிலிருந்து வாசித்தாலும் ஒரே மாதிரி இருக்கும் எண் ஆகும். பின்வருவன இருவழியொக்கும் எண்களாகும்.  
0, 1, 2, 3, 4, 5, 6, 7, 8, 9, 11, 22, 33, 44, 55, 66, 77, 88, 99, 101, 111, 121, 131, 141, 151, 161, 171, 181, 191, ...
# இருவழியொக்கும் எண்

## பதின்ம இருவழியொக்கும் எண்கள்

பத்தை அடியாகக் கொண்ட அனைத்து ஓரிலக்க எண்களும் இருவழியொக்கும் எண்களாகும்.  
ஈரிலக்க இருவழியொக்கும் எண்கள் ஒன்பதாகும். அவையாவன:-  
மூவிலக்க இருவழியொக்கும் எண்கள் 90 ஆகும்:-  
நான்கிலக்க இருவழியொக்கும் எண்கள் 90 ஆகும்:-
# இருவழியொக்கும் எண்

## நிறையடுக்குகள்

*n*<sup>*k*</sup> என்ற வடிவில் அமைந்த இருவழியொக்கும் நிறையடுக்குகள் பல உள்ளன. இங்கு *n* என்பது ஓர் இயற்கை எண்ணும் *k* என்பது ஒன்று, இரண்டு, மூன்று, நான்கு என்பவற்றில் ஏதோவொன்றும் ஆகும்.  
- இருவழியொக்கும் இரண்டாம் அடுக்குகள்: 0, 1, 4, 9, 121, 484, 676, 10201, 12321, 14641, 40804, 44944, ...
- இருவழியொக்கும் மூன்றாம் அடுக்குகள்: 0, 1, 8, 343, 1331, 1030301, 1367631, 1003003001, ...
- இருவழியொக்கும் நான்காம் அடுக்குகள்: 0, 1, 14641, 104060401, 1004006004001, ...  
*n*<sup>*5*</sup> (அல்லது அதிலும் அதிகமான அடுக்கு) என்னும் வடிவிலமைந்த இருவழியொக்கும் நிறையடுக்குகள் இது வரை கண்டறியப்படவில்லை.  
சி. சே. சிம்மொன்சு *n*<sup>*k*</sup> என்பதில் *k > 4* என்பதை நிறைவு செய்யும் விதமாக எந்தவொரு இருவழியொக்கும் எண்ணும் இல்லை எனக் கணிப்பிட்டுக் கூறியுள்ளார்.
# விஞ்சிய சார்பு

கணிதத்தில் **விஞ்சிய சார்பு** (*transcendental function*) என்பது பல்லுறுப்புக்கோவைகளைக் கெழுக்களாகக் கொண்ட பல்லுறுப்புச் சமன்பாடுகளை நிறைவு செய்யாத ஒரு சார்பு. இவ்வகையில் விஞ்சிய சார்புகள் இயற்கணிதச் சார்புகளிலிருந்து மாறுபடுகின்றன. *இயற்கணிதச் சார்புகள்*, பல்லுறுப்புக்கோவைகளைக் கெழுக்களாகக் கொண்ட பல்லுறுப்புச் சமன்பாடுகளை நிறைவு செய்யும். விஞ்சிய சார்புகளை கூட்டல், கழித்தல், பெருக்கல் மற்றும் மூலம் காணல் ஆகிய இயற்கணிதச் செயல்களால் ஆக்கப்பட்ட ஒரு முடிவுறு தொடர்முறையாக எழுதுவது இயலாது என்பதால் இவை இயற்கணிதத்தையும் விஞ்சுகின்றன எனக் கூறலாம்.  
அடுக்குக்குறிச் சார்பு, மடக்கைச் சார்பு மற்றும் முக்கோணவியல் சார்புகள் விஞ்சிய சார்புகள்.  
முறையாகக் கூறுவதென்றால் மெய்யெண் அல்லது கலப்பெண் மாறிகள் *z*<sub>1</sub>,…,*z*<sub>*n*</sub> -ல் அமைந்த பகுமுறைச் சார்பு ƒ(***z***) ஒரு விஞ்சிய சார்பாக இருக்க வேண்டுமானால் *n*&nbsp;+&nbsp;1 functions *z*<sub>1</sub>,…,*z*<sub>*n*</sub>,&nbsp;ƒ(***z***) ஆகிய *n*&nbsp;+&nbsp;1 சார்புகள் இயற்கணிதச் சாரா தன்மை கொண்டிருக்க வேண்டும். அதாவது சார்பு ƒ, களம் **C**(*z*<sub>1</sub>,…,*z*<sub>*n*</sub>) -ன் மீது விஞ்சியதாக இருக்க வேண்டும்.
# விஞ்சிய சார்பு

## சில எடுத்துக்காட்டுகள்

கீழேதரப்பட்டுள்ள சார்புகள் அனைத்தும் விஞ்சிய சார்புகள்.  
:<math>f_1(x)=x^\pi \ </math>  
:<math>f_2(x) = c^x, \ c \ne 0, 1</math>  
:<math>f_3(x)=x^x \ </math>  
:<math>f_4(x)=x^{\frac{1}{x}} \ </math>  
:<math>f_5(x)= \log_c x, \ c \ne 0, 1</math>  
சார்பு <math>f_2</math> -ல் c -க்குப் பதிலாக இயல்மடக்கை அடிமானம் <math>e</math> பிரதியிட <math>e^x,</math> விஞ்சிய சார்பாகக் கிடைக்கிறது. இதேபோல c = <math>e</math> என <math>f_5</math> -ல் பிரதியிட இயல்மடக்கை <math>\ln x</math> விஞ்சிய சார்பாகக் கிடைக்கிறது.
# விஞ்சிய சார்பு

## இயற்கணிதச் சார்புகளும் விஞ்சிய சார்புகளும்

மடக்கை மற்றும் அடுக்க்குக்குறிச் சார்புகள் விஞ்சிய சார்புகளுக்கு எடுத்துக்காட்டுகள். விஞ்சிய சார்பு என்ற பெயர் பெரும்பாலும் முக்கோணச் சமன்பாடுகள் சைன், கோசைன், டேன்ஜெண்ட் ஆகிய மூன்று சார்புகளையும் அவற்றின் தலைகீழிச் சார்புகள் கோசீக்கெண்ட், சீக்கெண்ட் மற்றும் கோடேன்ஜெண்ட் மூன்றையும் குறிப்பதற்குப் பயன்படுத்தப்படுகிறது.  
விஞ்சிய சார்பாக இல்லாத சார்பு இயற்கணிதச் சார்பாக அமையும். விகிதமுறு சார்புகளும் வர்க்கமூலச் சார்புகளும் இயற்கணிதச் சார்புகளுக்கு எடுத்துக்காட்டுகளாகும்.  
இயற்கணிதச் சார்புகளின் எதிர்வகைக்கெழு காணும்போது விஞ்சிய சார்புகள் கிடைக்கின்றன. அதிபரவளையத் துண்டின் பரப்பளவு காணும்போது தலைகீழிச் சார்புகளிலிருந்து விஞ்சிய சார்பான மடக்கைச் சார்பு கிடைக்கிறது.
# ஜான் கால்வின்

**ஜான் கால்வின்** (, (இயற்பெயர்: ஷெஹான் கோவென் []) (பிறப்பு: சூலை 10, 1509; இறப்பு: மே 27, 1564) புரட்டஸ்தாந்து சீர்திருத்த இயக்க காலத்தைச் சார்ந்த பிரான்சிய கிறித்தவ மேய்ப்பரும், தலைசிறந்த இறையியல் வல்லுநரும் ஆவார்.  
கிறித்தவ இறையியல் சார்ந்த "கால்வினியம்" (*Calvinism*) என்னும் அமைப்பு உருவாவதற்கு ஜான் கால்வின் முக்கிய காரணமாக அமைந்தார். கால்வின் மறுமலர்ச்சி மனித நேய இயக்கத்தின் (*Renaissance Humanism*) பின்புலத்தில் ஒரு வழக்குரைஞராகத் தேர்ச்சி பெற்றிருந்தார். ஆனால் அவர் 1536இல் கத்தோலிக்க திருச்சபையினின்று பிரிந்தார்.  
பிரான்சு நாட்டில் புரட்டஸ்தாந்து சபையினருக்கு எதிர்ப்பு எழுந்தபோது கால்வின் சுவிட்சர்லாந்தின் பாசல் நகருக்குத் தப்பிச் சென்றார். அங்கு கால்வின் "கிறித்தவ சமயக் கோட்பாடுகள்" (*The Institutes of the Christian Religion*) என்னும் நூலை 1536ஆம் ஆண்டு வெளியிட்டார்.  
ஜெனீவா நகரில் கிறித்தவ சபையைச் சீர்திருத்தி அமைக்க வில்லியம் ஃபாரெல் என்பவர் கால்வினைக் கேட்டுக்கொண்டார். அவர்களுடைய கருத்துகளை ஜெனீவா நகர மக்கள் ஏற்றுக்கொள்ளவில்லை. எனவே இருவரும் வெளியேற்றப்பட்டனர். அப்போது மார்ட்டின் பூசெர் என்பவர் கால்வினை ஸ்ட்ராஸ்புர்க் நகருக்கு வருமாறு அழைத்தார். அங்கு கால்வின் பிரஞ்சு அகதிகள் கூடிய ஒரு சபைக்கு மேய்ப்பர் ஆனார். ஜெனீவாவில் திருச்சபைச் சீர்திருத்தம் நிகழ கால்வின் ஆதரவு அளித்தார். இறுதியில், ஜெனீவா சபையை வழிநடத்தும்படி அழைப்புப் பெற்றார்.
# ஜான் கால்வின்

## ஜெனீவாவில் கால்வின்

ஜெனீவாவுக்குத் திரும்பிச் சென்ற கால்வின் அங்கே திருச்சபை ஆளுகையிலும் வழிபாட்டிலும் புதிய முறைகளைக் கையாண்டார். அவருடைய அதிகாரத்தைக் கட்டுப்படுத்தும் முயற்சியில் ஜெனீவா நகரக் குடும்பங்கள் பல இறங்கின. அச்சமயம் மிக்கேல் செர்வேத்துசு (*Michael Servetus*) என்னும் அறிஞர் கிறித்தவத்தின் மூவொரு கடவுள் கொள்கையை ஏற்க மறுத்தார் என்பதற்காக விசாரணைக்கு உட்படுத்தப்பட்டார். அப்பின்னணியில் கால்வினின் சீர்திருத்தத்துக்கும் எதிர்ப்பு எழுந்தது.  
பின்னர், ஜெனீவா நகர மன்றத்தில் புது உறுப்பினர் பதவி ஏற்றனர். மேலும் அதிக பிரஞ்சு அகதிகள் நகரில் குடியேறினார். கால்வினுக்கு அவர்களது ஆதரவு கிடைத்தது.  
கால்வின் கிறித்தவ சீர்திருத்தத்தை ஜெனீவாவிலும் ஐரோப்பா முழுவதிலும் பரப்பும் செயலில் தமது இறுதிக்காலத்தைக் கழித்தார்.
# ஜான் கால்வின்

## கால்வினின் சீர்திருத்தம்

கால்வின் கிறித்தவ சமயக் கொள்கைகளை விளக்கி உரைப்பதில் சிறந்தவராக விளங்கினார். அவரது கருத்துகள் பல சர்ச்சைகளையும் எழுப்பின. பிற சீர்திருத்தவாதிகளான பிலிப்பு மெலன்க்டன் (Philipp Melanchthon), ஹைன்ரிக் புல்லிங்கர் (Heinrich Bullinger) போன்றோரோடு கால்வின் நெருங்கிய தொடர்பு வைத்திருந்தார்.  
கால்வின் தமது சீர்திருத்த கருத்துகளை விளக்கி பல நூல்களை வெளியிட்டார். "கிறித்தவ சமயக் கோட்பாடுகள்" என்னும் நூல் தவிர, அவர் ஏறக்குறைய விவிலியம் முழுவதற்கும் விரிவுரை எழுதினார். மேலும் இறையியல் நூல்களை உருவாக்கினார். நம்பிக்கை அறிக்கைகளையும் படைத்தார்.  
கால்வின் போதித்த முக்கிய கருத்துகளுள் ஒன்று "முன்குறிப்புக் கொள்கை" (*predestination*) என்று அழைக்கப்படுகிறது. உலகில் பிறக்கும் மனிதருள் யார்யார் மீட்புப் பெறுவர், யார்யார் அழிவுக்கு உள்ளாவர் என்பதைக் கடவுள் முன்கூட்டியே தீர்மானித்துள்ளார் என்பதே "முன்குறிப்புக் கொள்கை" ஆகும். கடவுள் எல்லாம் வல்லவர் என்பதிலிருந்து கால்வின் இக்கொள்கையை ஒரு முடிவாகப் பெற்றார். மேலும் தமது கொள்கை நான்காம் நூற்றாண்டில் வாழ்ந்த புனித அகுஸ்தீன் என்பவரின் படிப்பினையைப் பின்பற்றியது என்றும் கால்வின் விளக்கம் அளித்தார்.
# ஜான் கால்வின்

## கால்வினியத்தின் தோற்றுநர்

கால்வினியம் என்னும் இறையியல் பிரிவுக்கு அடிப்படை வகுத்தவர் கால்வின் ஆவார். அவருடைய கொள்கையின் மேல் எழுந்த புரட்டஸ்தாந்து சபைகள் "சீர்திருத்தம் பெற்ற சபைகள்" (*Reformed churches*) என்று அழைக்கப்படுகின்றன. மேலும் பிரெஸ்பிட்டேரியன் (*Presbyterianism*) சபையும் கால்வினின் கொள்கையை அடிப்படையாகக் கொண்டுள்ளது.  
இச்சபைகள் இன்று உலகின் பல பகுதிகளில் வேரூன்றியுள்ளன.
# ஜான் கால்வின்

## ஆதாரங்கள்

- Backus, Irena, and Philip Benedict, eds. *Calvin and His Influence, 1509-2009* (Oxford University Press; 2011) 336 pages; essays by scholars
- (originally published 1965).
- .
- Translation from the original *Calvin: Biographie*, Editions Jean-Claude Lattès, 1995.
-
-
- .
-
-
-
-
-
- .
- .
-
-
-
- (translation from the Dutch, *Calvijn Handboek*, 2008 by Kok, Kampen).
- .
- .
- .
-
- .
- .
- .
- .
- .
- .
-
- .
- .
-
# ஜான் கால்வின்

## மேலும் அறிய

Tamburello, Dennis E. (2007), *Union with Christ: John Calvin and the Mysticism of St. Bernard*, Louisville, Kentucky: Westminster John Knox Press,
# கலவியற்ற இனப்பெருக்கம்

**கலவியற்ற இனப்பெருக்கம்** (Asexual reproduction) அல்லது **பால்சாரா இனப்பெருக்கம்** என்பது ஒரு தனியனில் மட்டும் இருந்து அடுத்த தலைமுறை தனியன்கள் உருவாகும் ஒரு வகையான இனப்பெருக்க முறையாகும். குறிப்பிட்ட அந்த தனியனில் இருக்கும் மரபணுக்கள் மட்டுமே அடுத்த தலைமுறைக்குக் கடத்தப்படும். இங்கே தாய், தந்தை என்ற இரு பெற்றோர் இருப்பதில்லை. முக்கியமாக இந்த வகை இனப்பெருக்கத்தில், உயிரணுக்களில் மடியநிலை இழப்புடன் ஏற்படும் ஒடுக்கற்பிரிவினால் உருவாகும் பாலணுக்களின் தோற்றமோ, அல்லது அவற்றிற்கிடையில் நிகழும் கருக்கட்டலோ நிகழ்வதில்லை.  
இதுவே ஆர்க்கீயா, பாக்டீரியா, அதிநுண்ணுயிரி போன்ற தனிக்கல உயிரினங்களில் உள்ள முதன்மையான இனப்பெருக்க முறையாகும். அதேவேளை பல்கல உயிரினங்களான பூஞ்சை, வேறும் பல தாவரங்களும் கலவியில்முறை இனப்பெருக்கத்தை தமது இனப்பெருக்க முறையாகக் கொண்டுள்ளன.
# கலவியற்ற இனப்பெருக்கம்

## கலவியற்ற இனப்பெருக்க வகைகள்

### உயிரணுப்பிளவு இனப்பெருக்கம் (Fission)

இங்கே நேரடியாக உயிரினத்தில் ஏற்படும் பிளவின் மூலம், அடுத்த தலைமுறை உயிரினம் உருவாகின்றது. இது இருகூற்றுப் பிளவு அல்லது பல்கூற்றுப் பிளவு முறையில் நிகழலாம். இவ்வகையான இனப்பெருக்க முறை பொதுவாக தனிக்கல / ஒரு கல உயிரினங்களிலேயே நிகழும். ஆர்க்கியா, பாக்டீரியா போன்ற நிலைக்கருவிலிகளிலும், தனிக்கல மெய்க்கருவுயிரிகளான அதிநுண்ணுயிரிகளிலும், தனிக்கல பூஞ்சைகளிலும் இவ்வகையான இனப்பெருக்கம் நிகழும்.  
ஒருகூற்றுப் பிளவு என்பதில், ஒரு உயிரினமானது இரண்டாக பிளவுபட்டு இரு தனியன்களை உருவாக்குதல் ஆகும். அங்கே ஒரு உயிரணு பிளவுபட்டு இரு மகள் உயிரணுக்களை உருவாக்குகின்றது. மெய்க்கருவுயிரிகளாயின் உயிரணுக் கருவும், தொடர்ந்து முதலுருவும் இரண்டாகப் பிரிந்து இரு உயிரணுக்களை உருவாக்கும்.  
பல்கூற்றுப் பிளவு எனில், உயிரணுக் கருவானது பல தடவைகள் இழையுருப்பிரிவுக்கு உட்பட்டு, பல உயிரணுக் கருக்களை உருவாக்கிய பின்னர், முதலுருவும் பிரிந்து பல மகட்கலங்களை உருவாக்கும்.
.
# கலவியற்ற இனப்பெருக்கம்

## கலவியற்ற இனப்பெருக்க வகைகள்

### அரும்புதல் முறை இனப்பெருக்கம் (Budding)

ஒரு தனியனில் அரும்புகள் போல் உருவாகும் நீட்சிகள் பின்னர் அதிலிருந்து விடுபட்டு ஒரு புதிய தனியனாக வளர்ச்சியடையும். ஐதரா (hydra) போன்ற விலங்குகளில் இவ்வகையான அரும்புதல் முறையைக் காணலாம். சில தனிக் கல உயிரினங்களிலும், உயிரணுவானது அரும்புதல் முறையால் புதிய கலத்தை உருவாக்கும்.
# கலவியற்ற இனப்பெருக்கம்

## கலவியற்ற இனப்பெருக்க வகைகள்

### பதியமுறை இனம்பெருக்கம் (Vegetative reproduction)

ஒடுக்கற்பிரிவினால் உருவாகும் பாலணுக்களின் சேர்க்கையால் உருவாகும் வித்துக்களோ, நுண்வித்திகளோ இன்றி தாவரங்கள் வேறு பல வழிகளில் புதிய தாவரங்களை உருவாக்கும் திறன் கொண்டவையாக உள்ளன. அவை பதியமுறை இனப்பெருக்கம் எனப்படும்.. தாவரங்களில் இலைகள் (Kalanchoe), தண்டுகள் (ரோஜா, கரும்பு), தண்டுக்கிழங்குகள் / நிலத்தடித்தண்டுகள் (இஞ்சி), கிழங்குகள் (உருளைக்கிழங்கு), குமிழ்த்தண்டுகள் (வெங்காயம்) போன்றவை பதியமுறை இனப்பெருக்கத்துக்கு உதவக் கூடியவையாக உள்ளன.
# கலவியற்ற இனப்பெருக்கம்

## கலவியற்ற இனப்பெருக்க வகைகள்

### நுண்வித்தி முறை இனப்பெருக்கம் (Sporrogenesis)

பல பல்கல உயிரினங்களின் வாழ்க்கை வட்டத்தில் நுண்வித்துக்கள் உருவாக்கம் மூலம் இனப்பெருக்கம் நிகழ்கின்றது. விலங்குகள், சில அதிநுண்ணுயிரிகளில் ஒடுக்கற்பிரிவு மூலம் பாலணுக்கள் உருவாக்கப்பட்டு, அந்தப் பாலணுக்களுக்கிடையே நிகழும் கருக்கட்டல் புதிய தனியனை உருவாக்கும். இவ்வாறு கருக்கட்டல் நிகழ்வதற்காகவன்றி, உருவாக்கப்படும் வித்துக்கள் நுண்வித்துக்கள் எனப்படுகின்றது. இவை மடியநிலை இழப்புடனோ, அல்லது இழப்பின்றியோ உருவாகும் நுண்வித்துக்களாக இருக்கலாம்.
தாவரங்கள், பாசிகளில் இருமடிய உயிரணுக்களில் நிகழும் ஒடுக்கற்பிரிவின் மூலம் உருவாகும் ஒருமடிய நுண்வித்துக்கள் புதிய தனியன்களாக வளர்ச்சியடையும். இவ்வகையான இனப்பெருக்கத்தில் ஒருமடிய தனியன்களும், இருமடிய தனியன்களும் காணப்படும். இங்கே ஒடுக்கற்பிரிவும், மடியநிலை இழப்பும் ஏற்பட்டாலும்கூட, பாலணுக்களுக்கிடையே கருக்கட்டல் நிகழாதலால் கலவியற்றமுறை இனப்பெருக்கமாகவே கருதப்படும்.
இதுபோலன்றி பூஞ்சைகள், சில பாசிகளில் முழுமையான நுண்வித்து உருவாக்கம் நிகழும். அதாவது இழையுருப்பிரிவு மூலம் மடியநிலையில் மாற்றமின்றி உருவாக்கப்படும் இனப்பெருக்க நுண்வித்துக்கள் பரவலடைந்து, புதிய தனியன்களாக வளர்ச்சியடையும்.
# கலவியற்ற இனப்பெருக்கம்

## கலவியற்ற இனப்பெருக்க வகைகள்

### துண்டாதல்முறை இனப்பெருக்கம் (Fragmentation)

பெற்றோரில் ஏற்படும் துண்டாதல் மூலம் தனியாக்கப்படும் ஒரு பகுதி, புதிய தனியனாக உருவாதல் இவ்வகை இனப்பெருக்கமாகும். இங்கே துண்டாகும் ஒவ்வொரு சிறு பகுதியும், முழுமையான முதிர்ந்த தனியனாக விருத்தியடையும். அனலிடா தொகுதியைச் சேர்ந்த புழுக்கள், விண்மீன் உயிரிகள், ஈரலுருத் தாவரங்கள், பாசிப்பூஞ்சைகள் போன்றவற்றில் இவ்வகையான இனப்பெருக்கம் நிகழும்.
# கலவியற்ற இனப்பெருக்கம்

## கலவியற்ற இனப்பெருக்க வகைகள்

### பால்கலப்பில்லாத முறை இனப்பெருக்கம் (Agamogenesis)

ஆண் பாலணு இன்றியே இனப்பெருக்கம் நிகழுக்கூடும். இவற்றிற்கான எடுத்துக்காட்டுகளாக கன்னிப் பிறப்பையும் கலப்பில்லா வித்தாக்கத்தையும் கூறலாம்.  
**கன்னிப்பிறப்பு** (Parthenogenesis) எனப்படுவது பெண் பாலணுவானது கருக்கட்டல் நிகழாமலேயே முளையமாக மாறி முளைய விருத்தி க்கு உட்பட்டு புதிய தனியனை உருவாக்குவதாகும். தாவரங்கள், முதுகெலும்பிலிகளான எறும்பு, தேனீ போன்ற பூச்சி வகுப்பைச் சேர்ந்த உயிரினங்கள், முதுகெலும்பிகளான சில ஊர்வன, நீர்நில வாழ்வன, மீன்கள், மிக அரிதாக பறவைகள் போன்றவற்றில் இவ்வகை இனப்பெருக்கம் நிகழ்கின்றது.  
**கலப்பில்லா வித்தாக்கம்** (Apomixis) எனப்படுவது பன்னத்திலும், வேறு பூக்கும் தாவரங்களிலும் கருக்கட்டல் நிகழாமலே புதிய இருமடிய நுண்வித்திகள் உருவாதல் ஆகும். ஏனைய வித்துத் தாவரங்களில் மிக அரிதாகவே இவ்வாறான இனப்பெருக்கம் நிகழும். இது இருவகைகளாக நடைபெறுகிறது:
- பாலணுசார் கலப்பில்லா வித்தாக்கம்: ஒடுக்கற்பிரிவு முழுமையடையாது உருவான இருமடிய முளையப்பையில் கருக்கட்டாத சூல் முட்டையிலிருந்து முளையம் உருவாதல்
- மையக்கல முளையாக்கம்: முளையப்பையைச் சூழ்ந்துள்ள இருமடிய மையக்கல இழையத்திலிருந்து முளையம் உருவாதல்
மையக்கல முளையாக்கம் சில ஆரஞ்சு/நாரத்தை வித்துக்களில் நிகழ்கிறது. இவ்வாறு உருவான முளையம் தாயின் அச்சாக உள்ளது.  
ஆண் பாலணுக்களிலிருந்தும் கலப்பில்லா வித்தாக்கம் நிகழலாம். ஆப்பிரிக்கத் தாவரமான *சகாரா சைப்பிரசு* (*Cupressus dupreziana*) என்ற மரவகையில் முளையத்தின் மரபணுக்கள் மகரந்தத்திலிருந்தே பெறப்படுகின்றன.
# கலவியற்ற இனப்பெருக்கம்

## இதனையும் பார்க்க

- கலவிமுறை இனப்பெருக்கம்
- இனப்பெருக்கம்
# கலவியற்ற இனப்பெருக்கம்

## மேலும் அறிய

- Graham, L., J. Graham, & L. Wilcox. 2003. *Plant Biology*. Pearson Education, Inc., Upper Saddle River, N.J.: pp.&nbsp;258–259.
- Raven, P.H., Evert, R.F., Eichhorn, S.E. 2005. *Biology of Plants*, 7th Edition. W.H. Freeman and Company Publishers, NY.
- Avise, J. 2008. *Clonality: The Genetics, Ecology, and Evolution of Sexual Abstinence in Vertebrate Animals*. Oxford University Press
# நிலத்தடி நீர்

**நிலத்தடி நீர் **என்பது புவியின் மேற்பரப்பிற்கு அடியில் மண் துகள்களுக்கு இடையே உள்ள, துளைகளிலும் பாறை உருவாக்கத்தில் இருக்கும் பாறை துண்டுகளுக்கும் இடையே காணப்படும் நீர் ஆகும். ஒரு குறிப்பிட்ட அளவு பாறைகளோ அல்லது கெட்டி படாத பாறை படுகையோ நாம் பயன்படுத்தும் வகையில் உள்ள நீரை தருமானால் அதை நிலத்தடி நீர் படுகை என்று கூறலாம். மண் துகள் துளைகள் அல்லது பாறை பிளவுகள் அல்லது பாறை இடையில் காணப்படும் வெற்றிடம் நீரால் நிரப்பப் பட்டு இருக்கும் ஆழம் நிலத்தடி நீர் மட்டம் என்று அழைக்கப்படுகிறது. நிலத்தடி நீர் புவியின் மேற்பரப்பில் இருந்து, தனது நீரை பெற்றுக் கொள்கிறது. அதை நீரூற்றுகள் அல்லது நீர் ஒழுக்கு மூலம் வெளியேற்றி பாலைவனச் சோலை அல்லது ஈர நிலத்தை உருவாக்குகிறது.
# நிலத்தடி நீர்

## நீர் நிலவியல்

மேலும் நிலத்தடி நீர் விவசாயத்திற்காகவும், மாநகர தேவைக்காகவும் தொழிற்சாலைகள் உபயோகத்திற்காகவும் கிணறுகள் மற்றும் ஆள்துளை கிணறுகள் கட்டி அவற்றின் மூலம் எடுக்கப்படுகிறது. நிலத்தடி நீர் பரவல் மற்றும் அதன் இயக்கம் குறித்த படிப்பு நீர்நிலவியல் அல்லது நிலத்தடி நீர் நிலவியல் என்று அழைக்கப்படுகிறது. பொதுவாக நிலத்தடி நீர் என்பது ஆழமற்ற நிலத்தடி நீர் படுகையில் ஓடும் நீர் என்று அறியப்படுகிறது ஆனால் தொழில் நுட்ப உணர்வுடன் பார்த்தால் மண்ணின் ஈரம், நிலத்தடி உறைபனி, மிகத் தாழ்வான நீர் ஊடுருவும் படுக்கை பாறையில் உள்ள அசையாத அல்லது ஓடாத நீர், ஆழ் புவி வெப்பம் அல்லது எண்ணெய் உருவாக்கும் நீர் என்று அறியப்படுகிறது அல்லது நினைக்கப் படுகிறது. இரண்டு நிலத் தட்டுகள் உரசும் முனையில் இந்த நிலத்தடி நீரானது ஒரு உராய்வு நீக்கும் உயவிடுதல் ஆக இருப்பதாக அனுமானிக்க படுகிறது. ஏறத்தாழ புவியின் அனைத்து நிலத்தடி பரப்புகளிலும் நீர் இருப்பதற்கு சாத்தியக்கூறுகள் உள்ளன சில நேரங்களில் இவைகள் வேறு பிற திரவங்களோடு கலக்கின்றன. நிலத்தடி நீர் புவியில் மட்டுமே காணப்படும் என்று கூற முடியாது. செவ்வாய் கிரகத்தில் காணப்படும் நிலப்பரப்புகள் இந்த நிலத்தடி நீர் தாக்கம் காரணமாக உருவாகி இருக்கலாம். வியாழன் கோளின் நிலவான ( இயற்கை துணைக் கோள்) யுரோப்பாவில் திரவ நிலையில் நீர் இருக்கலாம் என்பதற்கு ஆதாரம் உள்ளது.
# நிலத்தடி நீர்

## பயன்பாடு

புவியின் மேற்பரப்பில் காணப்படும் நீரை விட, நிலத்தடி நீர் மலிவானது மேலும் அதிக அளவில் மாசுபடாதது எனவே பொது மக்களின் உபயோகத்திற்கு அதிகம் பயன்படுத்தபடுகிறது. எடுத்து காட்டாக அமெரிக்காவில் மக்கள் உபயோகப் படுத்த நிலத்தடி நீர்தான் அதிக அளவில் ஆதாரமாக உள்ளது, கலிஃபோர்னியா மற்ற அனைத்து மாகாணங்கள் காட்டிலும் ஒரு ஆண்டில் மிக அதிக அளவில் நிலத்தடி நீரை பயன்படுத்துகிறது. அமெரிக்காவின் மேற் பரப்பில் அமைந்துள்ள அனைத்து நீர் தேக்கங்கள்பெரும் ஏரி உட்பட மற்ற ஏரிகள் அனைத்திலும் காணப்படும் நீரை காட்டிலும் நிலத்தடி நீரின் அளவு அதிகம். பல பெரும் நகரங்களின் நீர் தேவைகள் நிலத்தடி நீரில் இருந்து மட்டுமே பெறப்படுகிறது.
# நிலத்தடி நீர்

## மாசு நீர்

மாசுபடுத்தப்பட்ட நிலத்தடி நீரானது தெளிவாக தெரியாது மேலும் அதை சுத்தப்படுத்துவது மாசுபட்ட ஆறு மற்றும் ஏரிகளை சுத்தப்படுத்துவது விட மிகக் கடினம். நிலத்தடி நீர் மாசு பட முக்கிய காரணம் சரியான முறையில் இல்லாமல் நிலத்தின் மீது எறியப்பட்ட கழிவு பொருட்கள் ஆகும். முக்கியமாக தொழிற்சாலை கழிவுகள், வீடுகளிலும் உபயோகபடுத்தப் படும் வேதிப் பொருட்கள், குப்பைகளை கொண்டு நிரப்பப்பட்ட நிலப்பரப்புகள், அதிக அளவில் உபயோகப் படுத்த பட்ட செயற்கை உரங்கள் மற்றும் பூச்சி கொல்லி மருந்துகள், தொழிற்சாலை உயிர் கடற்கழி, சுரங்கங்களில் இருந்து வரும் கூல கழிவுகள் மற்றும் கழிவு நீர், பாறைகளில் எண்ணெய் எடுக்க பயன்படுத்தப்படும் முறைகள், எண்ணெய் நிலங்களில் உள்ள உப்பளங்கள், கசியும் நிலத்தடி எண்ணெய் தொட்டிகள் மற்றும் குழாய்கள், சாக்கடை கசடு மற்றும் மலக்குழி அமைப்புகள் போன்றவை நிலத்தடி நீர் மாசு பட காரணம் ஆகும்.
# நிலத்தடி நீர்

## நிலத்தடி நீர் படுகை

நிலத்தடி நீர் படுகை என்பது தன்னகத்தே நிலத்தடி நீரை வைத்திருக்கும் அல்லது கடத்தும் தன்மையுள்ள நுண் துணையுள்ள மூலக்கூறுகளின் அடுக்கு ஆகும். நீரானது நேரடியாக மேற்பரப்பிற்கும் நிலத்தடி நீர் படுகையின் நிறைசெறிவுற்ற மண்டலத்திற்கும் இடையில் தடையின்றி பாயும்போது அது அடைக்கப்படா நிலத்தடி நீர் படுகை ஆகும். நீரானது புவி ஈர்ப்பு விசை மூலம் கீழ் நோக்கி இழுக்கப் படுவதால் இந்த அடைக்கப்படா நிலத்தடி நீர் படுகையின் ஆழ்ந்த பகுதிகள் அதிகம் நிறைசெறிவுற்றதாகக் காணப்படும்.இந்த அடைக்கப்படா நிலத்தடி நீரின் நிறை செறிவுற்ற மேல் பரப்பு நிலத்தடி நீர் மட்டம் அல்லது நிறைவு நிலத்தடி நீரின் மேல் பரப்பு என அழைக்கப்படுகிறது. இதற்கு கீழே உள்ள நீரால் செறிவுற்ற துளைகளுள்ள பகுதி நிறைவு நீர் மண்டலம் என்று அழைக்கப்படுகிறது. குறைந்த துளைகள் கொண்ட மூலக்கூறுகள் கட்டுப்படுத்த பட்ட நீரை மட்டுமே கடந்து செல்ல அனுமதிக்கும் பகுதி நீர் கடத்தா பகுதி என்று அழைக்கப்படுகிறது. நீர் விடாப் பகுதி ஆனது மிக மிக குறைந்த துளைகளைக் கொண்ட பகுதியாகும் இதில் நிலத்தடி நீர் உள்ளே செல்வது, கிட்டத்தட்ட இயலாத காரியம் ஆகும்.
# வார்ப்புரு:Infobox theologian

| caption = }
| labelstyle = line-height:1.2em;  
| label1 = காலம்
| data1 = }  
| label2 = மண்டலம்
| data2 = }  
| label3 = பிறப்பு
| data3 =  
| label4 = இறப்பு
| data4 =  
| class5 = role
| label5 = தொழில்
| data5 = }}  
| label6 = மொழி
| data6 = }  
| class7 = category
| label7 = தேசியம்
| data7 = }  
| label8 = Period
| data8 = }  
| label9 = வழமை&nbsp;அல்லது
இயக்கம்
| data9 = }}  
| label10 = முதன்மை ஆர்வங்கள்
| data10 = }  
| label11 = குறிப்பிடத்தக்க கருத்துக்கள்
| data11 = }  
| label12 = குறிப்பிடத்தக்க ஆக்கங்கள்
| data12 = }}  
| label13 = வாழ்க்கைத்துணை
| data13 = }  
| label14 = மக்கள்
| data14 = }  
| label15 = தாக்கங்கள்
| data15 = }  
| label16 = தாக்கமேற்பட்டோர்
| data16 = }  
| header17 =  
| data18 = ]]}}  
}}<noinclude></noinclude>
# மயிலைநாதர்

**மயிலைநாதர்** நன்னூலுக்கு உரை எழுதிய ஆசிரியர். இவர் 13ஆம் நூற்றாண்டில் வாழ்ந்தவர். சமண மதத்தவர். சீயகங்கன் இவரைப் பேணிய மன்னன்.  
கிடைத்துள்ள நன்னூல் உரைகளில் மயிலைநாதர் உரையே பழமையானது. எனினும் இவருக்கு முன்னர் நன்னூலுக்கு எழுதிய உரையும் உண்டு என்பதை இவர் “இதற்குப் பிறவாறு சொல்லுவாரும் உளர். எனக் குறிப்பிடுவதிலிருந்து அறியலாம்.  
அகத்தியனார் நூற்பாக்கள் பலவற்றை இவர் தம் உரைக்குத் தரும் விளக்கமாக எடுத்தாண்டுள்ளார்.  
வினா-விடைகள், மறுப்புரைகள் போன்றவை மயிலைநாதர் உரையில் குறைவு.  
இவரது உரை பொழிப்புரை நடையில் உள்ளது. சில பாடல்களுக்குப் பதவுரையாகப் பொருள் எழுதியுள்ளார்.  
இவர் தமக்கு முந்திய இலக்கண ஆசிரியர்களைப் பெருமைப்படுத்தி உரைக்கிறார். “மிகத் தெளி கேள்வி அகத்தியனார்”, “ஒல்காப் பெருமைத் தொல்காப்பியனார் “இஃது ஒல்காப் புலமைத் தொல்காப்பியத்துள் உளங்கூர்கேள்வி இளம்பூரணர் எனும் ஏதமில் மாதவர் ஓதிய உரை என்று உணர்க.”  
பொருத்தமான இலக்கிய உதாரணங்களைத் தேர்ந்தெடுப்பதில் மயிலைநாதர் கைதேர்ந்தவர். அவர் காட்டியுள்ள உதாரணப் பாடல்களைப் பல இடங்களில் சங்கர நமச்சிவாயர் தழுவிக்கொள்வார். காட்டாக இடையியல் இறுதிச் சூத்திரங்கள் இரண்டிலும் மயிலைநாதர் காட்டிய உதாரணப் பாடல்கள் அனைத்தையும் சங்கர நமச்சிவாயர் தமது உரையில் எடுத்தாளுகிறார்.
# மயிலைநாதர்

## அடிக்குறிப்புகள்

<sup>மேலொட்டு உரை</sup>
# ஒலிம்பிக்குத் தீச்சுடர்

ஒலிம்பிக் தீச்சுடர் பின்லாந்தின் யைவாசுகைலாவை அடைதல்.]]
வின் சின்சினாட்டி நகரைக் கடக்கும் 2002 பனிக்கால ஒலிம்பிக்கின் தீவட்டி அஞ்சல் ஓட்டம்]]
**ஒலிம்பிக் தீச்சுடர்** (*Olympic Flame*) அல்லது **ஒலிம்பிக் தீவட்டி** (*Olympic Torch*) ஒலிம்பிக் விளையாட்டுகளின் அடையாளம் ஆகும். பண்டைய கிரேக்கத்தில் நடத்தப்பட்ட முதல் ஒலிம்பிக் போட்டிகளின் போது போட்டிக்காலம் முழுவதும் தீ எரிந்து கொண்டிருந்தது. இது கிரேக்கக் கடவுள் சூசிடமிருந்து பிரோமெதியசு தீயைத் திருடி வந்ததைக் கொண்டாடும் விதமாகக் கடைபிடிக்கப்பட்டதாக அறியப்படுகிறது. 1928ஆம் ஆண்டில் ஆம்ஸ்டர்டமில் நடந்த போட்டிகளில் அறிமுகமானதாக நம்பப்பட்டாலும் தெளிவான சான்றுகள் இல்லை. தற்கால ஒலிம்பிக் விளையாட்டுகளின் மற்றோர் அங்கமாக விளங்கும் *தீவட்டி அஞ்சல் ஓட்டம்* பண்டைய கிரேக்க விளையாட்டுக்களில் இடம்பெறாதிருந்தும் சர்ச்சைக்குரிய 1936ஆம் ஆண்டு பெர்லின் ஒலிம்பிக் போட்டிகளில் முதன்முறையாக அறிமுகப்படுத்தப்பட்டது.
# ஒலிம்பிக்குத் தீச்சுடர்

## பயன்பாடு

ஒலிம்பிக் விளையாட்டுக்களின் திறப்புவிழாக் கொண்டாட்டங்களுக்கு பல மாதங்களுக்கு முன்பே கிரீசில் பண்டைய ஒலிம்பிக் போட்டிகள் நடந்த ஒலிம்பியாவில் *ஒலிம்பிக் தீவட்டி* கொளுத்தப்படுகிறது. சூரிய ஒளியை பரவளைவு ஆடியால் குவியப்படுத்தி பதினோரு பெண்களால் (கற்புடைக் கன்னிகள்) நடத்தப்படும் ஒரு விழாவில் இந்த தீவட்டி தீயிடப் படுகிறது.  
பல நாடுகளின் வழியே பல்வேறு விளையாட்டு வீரர்களால் ஏந்திச் செல்லப்படும் இந்த தீவட்டி அஞ்சல் போட்டிகளின் திறப்புவிழா அன்று போட்டிகளுக்கான மைய விளையாட்டரங்கில் முடிவுக்கு வருகிறது. இதனை ஏந்தி வரும் இறுதி விளையாட்டு வீரர் யாரென்பது அறிவிக்கப்படாது இருப்பதும் பெரும்பாலும் போட்டிகளை ஏற்று நடத்தும் நாட்டின் விளையாட்டுச் சாதனையாளராக இருப்பதும் வழைமையாகும். இறுதியாக ஏந்துபவர் தீக்கொப்பரையை நோக்கி ஓடி, அது பொதுவாக வைக்கப்பட்டிருக்கும் உயரத்திற்கு அலங்காரப் படிகளில் ஏறி, தீவட்டியால் தீச்சுடரை ஏற்றுவார். இந்தத் தீச்சுடர் ஒலிம்பிக் போட்டிகள் முழுமையாக நடந்தேறும்வரை அணையாது எரிந்து கொண்டிருக்கும். விளையாட்டுப் போட்டிகளின் இறுதிநாள் விழாவின்போது இத்தீச்சுடர் அணைக்கப்படும். இவ்வாறு ஒலிம்பிக் தீச்சுடரை ஏற்ற அழைக்கப்படுதல் பெரும் கௌரவமாகக் கருதப்படுகிறது.
# மேட்டூர் அனல் மின் நிலையம்

**மேட்டூர் அனல் மின் நிலையம்** (*Mettur Thermal Power Station*) தமிழ்நாட்டின் சேலம் மாவட்டத்திலுள்ள அனல் மின் நிலையம் ஆகும். இது தமிழ்நாடு மின்சார வாரியத்தின் பகிர்வுப்பிரிவான தமிழ்நாடு மின் உற்பத்தி மற்றும் பகிர்மானக்கழகத்தின் கட்டுப்பாட்டில் இயங்கி வருகிறது. 1987 முதல் இந்நிலையம் செயல்பட்டுக்கொண்டுவருகிறது. மகாநதி நிலக்கரிப்புலம் வரையறுக்கப்பட்டதின் தல்சர் மற்றும் ஐ. பி. பள்ளத்தாக்குகளில் இருந்தும், கிழக்கு நிலக்கரிப்புலம் வரையறுக்கப்பட்டதின் இராணிகஞ்ச் மற்றும் முக்மாவிலிருந்தும் நிலக்கரி தூத்துக்குடி துறைமுகம் வந்து அங்கிருந்து தொடருந்து மூலமாக மேட்டூர் கொண்டுவரப்படுகிறது.. மொத்தம் உள்ள நான்கு கலன்கள் மூலம் 820 மெகாவாட் மின் உற்பத்தி செய்யப்படுகிறது.
# மேட்டூர் அனல் மின் நிலையம்

## இருப்பிடம்

இந்நிலையம் மேட்டூர் அணை அருகே பூகோள ஆயத்தில் உள்ளது.
# மேட்டூர் அனல் மின் நிலையம்

## கலன்கள்

மொத்தம் நான்கு அனல் மின் உற்பத்தி செய்யும் கலன்கள் உள்ளன.
| தொகுதி | நிறுவப்பட்ட செலவு-ரூபாய் (கோடியில்) | செயற்படும் நாட்கள் | நிறுவப்பட்ட திறன் (மெகாவாற்று) | ஆரம்பிக்கப்பட்ட திகதி |  |
| --- | --- | --- | --- | --- | --- |
| 1 | 384.30 | 227 | 210 நாட்கள் | சனவரி 7, 1987 |  |
| 2 | 384.30 | 205 நாட்கள் | 210 | திசம்பர் 1, 1987 |  |
| 3 | 351.76 | 272 நாட்கள் | 210 | மார்ச்சு 22, 1989 |  |
| 4 | 351.76 | 311 நாட்கள் | 210 | மார்ச்சு 27, 1990 | } |
# இந்தியச் சிறுமான்

**இந்தியச் சிறுமான்** அல்லது **சிங்காரா மான்** (*Chinkara*) என்பது தெற்காசியாவில் காணப்படும் ஒரு சிறுமான் இன இரலை மான். இது இந்தியா, வங்கதேசம் ஆகிய நாடுகளிலும் பாக்கித்தான், ஈரான் நாடுகளின் சில பகுதிகளிலும் உள்ள புல்வெளிகளிலும் பாலைநிலங்களிலும் வாழ்கின்றன. இது இராசதாதனின் மாநில விலங்காகும்.  
இம்மான் 65 செ. மீ. உயரமும் 23 கிலோ கிராம் எடையும் கொண்டிருக்கும். கோடையில் இதன் தோல் சிவந்த நிறத்திலும் மயிர் பளபளப்பாகவும் இருக்கும். வாடையில் வெள்ளையான வயிறும் கழுத்தில் உள்ள மயிரும் தனியாகத் தெரியும் வகையில் இருக்கும். இதன் கொம்புகள் 39 செ.மீ நீளம் வரை வளரும்.  
கூச்ச குணமுடைய இவ்விலங்கு மனிதர்கள் வாழுமிடங்களைத் தவிர்க்கும். இந்தியச் சிறுமான் தனக்குத் தேவையான நீர்ச்சத்தைச் செடிகளில் இருந்தும் பனியில் இருந்தும் பெற்றுக்கொள்ளும் திறன் கொண்டுள்ளதால் இதனால் நீரில்லாமல் நீண்ட நேரம் தாக்குப்பிடிக்க முடியும். பெரும்பாலும் இவை தனியாகவே காணப்பட்டாலும் சில சமயங்களில் நான்கு வரையிலான எண்ணிக்கையைக் கொண்ட குழுக்களாகவும் காணப்படும்.  
சிறுத்தைகள், செந்நாய்கள் போன்றவை இவற்றை இரையாகக் கொள்கின்றன. ஆசியச் சிறுத்தையின் முதன்மை இரையாகவும் இந்தியச் சிறுமான் இருக்கிறது.  
மேலும் இவ்விலங்கு மற்ற தாவர உண்ணிகளான நீலான், காட்டு ஆடு, காட்டுப் பன்றி போன்றவற்றுடன் தன் வாழிடத்தைப் பகிர்ந்து கொள்கிறது.
# ஆப்பிரிக்கச் சிறுமான்

**ஆப்பிரிக்கச் சிறுமான்** அல்லது **இம்பாலா** (*Impala*) என்பது நடுத்தர அளவுள்ள ஆபிரிக்காவைச் சேர்ந்த ஓர் மறிமான் ஆகும். இம்பாலா என்ற பெயர் சுலு மொழியில் இருந்து பெறப்பட்டது. இது ஆபிரிக்காவில் உள்ள புல்நிலங்களிலும் புதர்நிலங்களிலும் வாழ்கிறது.
# ஆப்பிரிக்கச் சிறுமான்

## தோற்றம்

இதன் உயரம் 75 செ. மீ. முதல் 95 செ. மீ. வரை இருக்கலாம். ஆண் சிறுநவ்வி 40 முதல் 80 கிலோ எடை வரையும் பெட்டைகள் 30 முதல் 50 கிலோ எடை வரையும் இருக்கும். பொதுவாக இவை சிவந்த பழுப்பு நிறத்துடனும் வயிற்றுப் பகுதி வெண்மையாகவும் பின்புறம் கருப்பு நிறத்தில் ஆங்கில எழுத்து 'M' போன்ற குறியுடனும் இருக்கும். ஆண்களுக்குக் முறுக்கிய கொம்புகள் உண்டு. 90 செ. மீ. நீளம் வரை வளரும். பெட்டைகளுக்குக் கொம்புகள் கிடையாது. ஆபிரிக்காவில் மிகச்சில இடங்களில் காணப்படும் கறுப்புச் சிறுநவ்வி மிகவும் அரியது.
# ஆப்பிரிக்கச் சிறுமான்

## இயல்பு

வறட்சியான காலங்களில் நீர்நிலைகளுக்கு அருகில் இவை இருந்தாலும் போதுமான பசுந்தீவனம் கிடைக்கும் நிலையி்ல் இவற்றால் சில வாரங்கள் வரை கூட நீர் அருந்தாமல் இருக்க இயலும். மேய்ச்சலுக்கு என்று தனியே நேரம் கிடையாது. இரவு, பகல் எந்த நேரமும் புற்களை மேயும். ஒ்வொரு ஆண் மானும் ஓழ் எல்லை அமைத்து அந்த எல்லைக்குள் பல பெண் மான்களுடன் வாழ்கிறது. இந்த எல்லைக்குள் வேற் ஆண் மான்களை அனுமதிப்பதில்லை.  
குட்டி ஆண் மான்கள் தனியே மந்தையாக வாழ்கின்றன. இவற்றின் இந்த கூட்டு வாழ்க்கை ஆறு மாதங்கள் நீடிக்கும். பின்னர் இவை பெரிய ஆண் மான்களோடு சேர்ந்துவிடும். இவற்றோடு வாழும்போது இனச் சேர்கைக்கு தயாராகக்கூடிய வளர்ச்சி பெற்றுவாடும்.  
மிரண்ட நிலையில் சிறுநவ்விகள் தாவிக்குதித்துச் சென்று கொன்றுண்ணிகளைக் குழப்பமடையச் செய்கின்றன. இவற்றால் பத்து மீட்டர் நீளம் வரையும் 3 மீட்டர் உயரம் வரையும் குதித்துத் தாவிச் செல்ல இயலும். மேலும் இவற்றைக் கொல்லும் விலங்குகளிடம் இருந்து தப்பிக்க இவற்றால் மணிக்கு 90 கி. மீ. கதியில் ஓட இயலும்.
# ஆப்பிரிக்கச் சிறுமான்

## இனப் பெருக்கம்

இந்த மான்கள் கர்ப காலம் 6½ இலிருந்து 7 மாதங்கள் ஆகும். கர்ப காலத்திற்குப் பிறகு ஒரு குட்டியை பெற்றெடுக்கின்றது. குட்டியை நண்பகலில் ஈனும். குட்டி ஓரளவு வளரும் வரை புற்களிடையே மறைந்து வாழும்.  
சிறுத்தைகள், சிங்கங்கள், காட்டு நாய்கள் முதலிய விலங்குகள் சிறுநவ்விகளை இரையாகக் கொள்கின்றன.
# இந்தியாவில் உழவர் தற்கொலைகள்

இந்தியா ஒரு வேளாண்மை நாடு. அறுபது சதவிகித மக்கள் வேளாண்மையுடன் நேரடியாகவோ மறைமுகமாகவோ சார்ந்து இருக்கிறார்கள். இந்தியாவில் வேளாண்மை பெரும்பாலும் பருவமழைகளையே சார்ந்திருப்பதால், பருவமழை தவறுவது, விளைச்சலுக்கு ஏற்ற விலை இல்லாதது, இடைத்தரகர்களின் சுரண்டல் போன்ற காரணங்களால் உழவர்களின் தற்கொலைகள் நாளுக்கு நாள் தொடர்ந்து அதிகரித்துக்கொண்டே இருக்கின்றன
# இந்தியாவில் உழவர் தற்கொலைகள்

## தற்கொலை வீத அதிகரிப்பு

1995-ல் முதன் முதலாக தேசிய குற்றங்கள் பதிவு அமைப்பு என்பது விவசாய தற்கொலைகளை பட்டியலிட்டது. விவசாய தற்கொலைகள் 90களில் பத்திரிகையாளர் சாய்நாத் என்பவரால் வெளிச்சத்திற்கு கொண்டுவரப்பட்டது. 90களில் இருந்து இரண்டரை லட்சத்திற்கும் (கால் மில்லியனுக்கும்) அதிகமான உழவர்கள் தற்கொலை செய்துகொண்டுள்ளனர். இந்தியாவில் பதிவாகியுள்ள விவசாய தற்கொலைகளில் பெரும்பாலானவை மகாராட்டிரா, ஆந்திரா, கர்நாடகா, மத்தியப் பிரதேசம், மற்றும் சத்தீசுக்கர் மாநிலங்களில் நடைபெற்றுள்ளது. 2010-ம் ஆண்டில் தற்கொலை கொண்டவர்களின் மொத்த எண்ணிக்கையை மேற்படி 5 மாநிலங்களில் முந்தைய ஆண்டு விபரங்களோடு ஒப்பிடுகையில் 2009-ல் 62 சதவீதமாக இருந்தது 2010ல் 66.49 சதவீதமாக உயர்ந்திருக்கிறது.  
தேசிய அளவில் உள்ள புள்ளி விபரங்களைப் பார்க்கையில் 2004 ஆம் ஆண்டில் இருந்து உழவர்கள் தற்கொலை என்பது சராசரியாக 30 நிமிடத்திற்கு ஒன்று என்ற விகிதத்தில் ஏற்பட்டுக் கொண்டிருக்கிறது.
# இந்தியாவில் உழவர் தற்கொலைகள்

## மாநிலவாரி புள்ளி விவரம்

2009-ம் ஆண்டோடு ஒப்பிடும் போது 2010-ல் இந்த பெரிய மாநிலங்களில் உயர்ந்துள்ள தற்கொலை எண்ணிக்கைகள் விபரம்:
- மகாராஷ்டிரா (+ 269),
- கர்நாடகா (+303),
- ஆந்திரப் பிரதேசம் (+111).  
2010-ல் கீழ்காணும் மாநிலங்களில் அத்தகைய தற்கொலைகள் பெரும் அளவில் குறைந்துள்ளது.
- சதீஷ்கர் (-676),
- தமிழ்நாடு (-519),
- ராஜஸ்தான் (-461),  
மற்றும் குறிப்பிட்ட அளவு குறைந்துள்ள மாநிலங்கள்
- மத்தியப் பிரதேசம் (-158),
- புதுச்சேரி (-150),
- உத்திரப்பிரதேசம் (-108),
- மேற்கு வங்கம் (-61),
- குஜராத் (-65).
மேற்சொன்ன 5 பெரிய மாநிலங்கள் இந்த விபரங்களில் 56.04 சதவீதத்தை தன்னகத்தே கொண்டிருந்தன
.
# இந்தியாவில் உழவர் தற்கொலைகள்

## மகாராட்டிரம்

மகாராட்டிராவில் 1995 முதல் 2002 வரையிலான காலத்தில் 20,066 உழவர்கள் தன்னுயிரை மாய்த்துக் கொண்டுள்ளனர். அடுத்த 8 ஆண்டுகளில் இதே மாநிலத்தில் இந்த எண்ணிக்கை 30,415 என உயர்ந்துள்ளது. பின்னால் உள்ள காலத்தைப் பார்க்கிற போது வருடத்திற்கு 1155 வீதம் தற்கொலை எண்ணிக்கை உயர்ந்த இந்த 14 ஆண்டுகாலத்தில் தனிநபர் வருவாய் கணக்கீடு முதல் இடத்தை பிடிக்கும் அளவிற்கு ரூ 74,027 ஆக உயர்ந்தது.  
கடந்த 14 ஆண்டுகளில் அதிகமாக 2015 ஆம் ஆண்டு மகாராட்டிரத்தில் 3228 உழவர்கள் தற்கொலை செய்துள்ளனர் என மத்திய அரசின் விவசாயத்துறை அமைச்சர் ராதாமோகன் நாடாளுமன்றத்தில் தெரிவித்தார். தற்கொலை செய்தவர்களில் அதிகபட்சமாக அவுரங்காபாத்தில் 1,130 பேர், அமராவதியில் 1,179 பேர், நாசிக்கில் 4,590 பேர், நாக்பூரில் 362 பேர், கொங்கனில் 2 பேர் தற்கொலை செய்து கொண்டுள்ளனர். தற்கொலை செய்து கொண்டது தொடர்பாக பதிவு செய்யப்பட்ட 3, 228 வழக்குகளில், 1,841 பேர் கடன் வாங்குவதற்கு தகுதியானவர்கள். 903 பேர் தகுதியற்றவர்கள். 484 பேர் குறித்து விசாரணை நடைபெற்று வருகிறது. தற்கொலை செய்து கொண்டவர்களில், 1,818 பேரின் வாரிசுகளுக்கு ரூ.1 லட்சம் நிவாரணம் வழங்கப்பட்டுள்ளது.
# இந்தியாவில் உழவர் தற்கொலைகள்

## வரலாறு

தொண்ணுறுகளில் விவசாயிகளின் தற்கொலைகள் முதன்முதலில் மகாராஷ்டிராவில் வெளிச்சத்திற்கு வந்தது. பின்னர் ஆந்திராவிலும் தற்கொலைகள் கண்டுபிடிக்கப்பட்டன.முதலில் விதர்பா என்னும் ஊரில் பருத்தி விவசாயிகளே பாதிக்கப்பட்டதாக செய்திகள் வந்தன. ஆனால் அனைத்து விவசாயிகளும் பாதிக்கப்பட்டது பின்பு தான் தெரிய வந்தது.
# இந்தியாவில் உழவர் தற்கொலைகள்

## காரணங்கள்

மரபணு மாற்ற விதைகள் தற்கொலைகளுக்கு காரணமாக இருக்கின்றது.
# இந்தியாவில் உழவர் தற்கொலைகள்

## எதிர் வினைகள்

விதர்பாவில் விவசாயிகள் தற்கொலை தொடர்ந்து கொண்டே இருக்கின்றன. உலக வர்த்தக நிறுவனத்தின் கொள்கைகளால் விதர்பாவில் பருத்திக்கு சந்தைகள் இல்லை.குழந்தைகளை பள்ளிப்படிப்பில் இருந்து பாதியிலேயே நிறுத்துவது, விதவைகள் அதிகரிப்பது, வட்டிக்காரர்களின் கொடுமை ஆகியவை விதர்பாவில் தொடர்ந்து கொண்டே இருக்கின்றன.